बीबीसी ने कोशिश की इस संकट से जुड़े विभिन्न पहलुओं को समझने की कुछ विशेषज्ञों के साथ:

शिया सुन्नी टकराव से बढ़ा संकट

डॉक्टर काओ चुकुई, 

अंतरराष्ट्रीय सामरिक अध्ययन संस्थान, चीन की केंद्रीय समिति का पार्टी स्कूल

मौजूदा संकट की दो वजह हैं. पहली, सीरिया में राष्ट्रपति बशर अल असद की सेनाएं मज़बूत हुई हैं. जो संघर्ष एक सरकार और उदारवादी विपक्ष के बीच था वो संघर्ष अब त्रिकोणीय हो गया जिसमें सरकार, विपक्ष और आईएसआईएस जैसे चरमपंथी संगठन शामिल हैं. 

सीरियाई सरकार की स्थिति मज़बूत होने के कारण उसने आईएसआईएस जैसे संगठनों के लिए हालात मुश्किल कर दिए और वे उत्तरी इराक़ की तरफ़ जाने को मजबूर हुए हैं.

दूसरी वजह, इराक़ी प्रधानमंत्री नूर अल मलिकी के नेतृत्व में शियाओं ने राजनीतिक रूप से सुन्नियों का शोषण किया है जिससे उनके बीच संकट और गहरा गया. इससे आईएसआईएस की गतिविधियों को उपजाऊ जमीन मिली.

चीनी विदेश मंत्री वांग यी ने हाल ही में इराक़ का दौरा किया और क्षेत्र में स्थिरता बनाए रखने पर जोर दिया. मलिकी चुनाव के जरिए सत्ता में आए हैं, इसीलिए चीनी सरकार को उम्मीद है कि वो स्थिरता क़ायम करने के लिए क... अधिकतम 4000 वर्णों के लिए लेख जारी रखें:
़दम उठा सकते हैं. चीन के हस्तक्षेप की अपीलें हो रही हैं, लेकिन मुझे नहीं लगता कि चीन ऐसा कदम उठाएगा.

चीन की तीन सबसे बड़ी कंपनियों ने इराक़ में निवेश किया है. वो स्थिति पर नज़दीकी से नज़र रखे हुए हैं. अभी उन्होंने अपने कर्मचारियों को वहां से नहीं हटाया है.

निश्चित तौर पर चीनी सरकार वहां की स्थिति को लेकर चिंतित है और इसका असर पहले ही तेल के अस्थिर बाज़ार पर पड़ने लगा है. इराक़ में स्थिरता बहाल करना न सिर्फ चीन बल्कि सभी इराक़ियों के भी हित में है.

आईएसआईएस: मध्य पूर्व के लिए नई चुनौती

एरियल गोंज़ालेज़ लेवागी

मध्य पूर्व विशेषज्ञ और अर्जेंटीना अंतरराष्ट्रीय अध्ययन केंद्र के निदेशक

मोसूल और अन्य अहम सुन्नी शहरों पर आईएसआईएस का नियंत्रण होना इराक़ और वर्तमान मध्य पूर्व के बुनियादी आधारों को लिए एक चुनौती है.

1916 में ब्रिटेन और फ्रांस के बीच हुए गोपनीय साइक्स-पिकोट समझौते के तहत ऑटोमन साम्राज्य को फ्रांस, ब्रिटेन और रूसी प्रभाव वाले इलाकों में बांट दिया गया.

आज के मध्य पूर्व की ज़्यादातर सीमाओं का निर्धारण और देशों को क्षेत्रों का वितरण इसी 98 साल पुराने समझौते के आधार पर किया गया. साइक्स-पिकोट मध्य पूर्व वो क्षेत्र है जिसे पश्चिमी कूटनीति के आधार पर तैयार किया गया था.

आईएसआईएस मौजूदा सीमाओं को बदलकर क्षेत्र में एक इस्लामी शासन क़ायम करना चाहता है. इस्लामी चरमपंथियों ने एक नई सुन्नी धुरी तय की है जो सीरिया में एलेप्पो शहर से 40 किलोमीटर दूर स्थित अल-बाब से लेकर इराक़ में मोसूल और फलूजा तक जाती है.

आधुनिक मध्य पूर्व की सीमाओं को नए सिरे से खींचने के लिए इस्लामी कट्टरपंथ को विचारधारा के तौर पर इस्तेमाल किया जा रहा है. इसके लिए आर्थिक मदद कुवैत, क़तर और सऊदी अरब से मिल रही है और बड़ी मात्रा में हथियार विभिन्न स्रोतों से मिल रहे हैं. साथ ही समर्थन स्थानीय क़बीलों और इराक़ में बाथ पार्टी के पूर्व सदस्यों की तरफ से हासिल हो रहा है.

लेकिन इराक़ में मौजूदा स्थिति अमरीका के हस्तक्षेप के बाद और बिगड़ी है. 2003 में इराक़ पर हुए हमले ने शिया और सुन्नी समुदायों के बीच मतभेदों को और उजागर कर दिया.

अमरीकी सैन्य हस्तक्षेप के बाद से कोई भी इराक़ी सरकार देश के सभी हिस्सों पर नियंत्रण नहीं कर पाई है. अब सुरक्षा स्थिति भारी अव्यवस्था का शिकार है और लगभग सभी सुन्नी आईएसआईएस के शासन में रहे हैं जिसका नेतृत्व अबु बकर...